Source: http://docplayer.fi/2061838-Helsingin-ekologisesti-kestavan-rakentamisen-ohjelma-2012-2018-b-infrarakentaminen.html
Timestamp: 2017-11-24 15:58:47+00:00
Document Index: 8282988

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Helsingin ekologisesti kestävän rakentamisen ohjelma B Infrarakentaminen - PDF
Helsingin ekologisesti kestävän rakentamisen ohjelma B Infrarakentaminen
Download "Helsingin ekologisesti kestävän rakentamisen ohjelma 2012-2018 B Infrarakentaminen"
1 EkoRak B-osa LAUSUNTOVERSIO VERSIO Helsingin ekologisesti kestävän rakentamisen ohjelma B Infrarakentaminen HKR - Helsingin kaupungin rakennusvirasto
2 Sivu 2 (123) ESIPUHE Helsingin ekologisesti kestävän rakentamisen ohjelma on yksi Helsingin ekologisen kestävyyden ohjelman (HEKO) tavoitteista ja toimenpiteistä, jotka kaupunginhallitus on hyväksynyt ohjeellisina noudatettaviksi. Ohjelman tavoitteena on siten olla konkreettinen työkalu ekologisesti kestävän rakentamisen edistämiseen. Tämän ekologisesti kestävän infrarakentamisen ohjelma on toinen osa (osa B) Ekologisesti kestävän rakentamisen ohjelmaa. Jatkossa ohjelmaa on tarkoitus laajentaa kattamaan kaikki rakentamisen osa-alueet, siten että osa C tulee käsittelemään asuntorakentamista. Ekologisesti kestävän infrarakentamisen ohjelma, osa B on laadittu HKR-Rakennuttajan toimesta kesän ja syksyn 2010 aikana yhteistyössä kaupungin virastojen ja Helsingin Energian, Helen Sähköverkko Oy:n, HSY Veden, Helsingin Sataman ja HKL:n kanssa. Ohjelman valmisteluvaiheessa infrarakentamisen eri elinkaarten vaiheisiin liittyvien virastojen ja muiden toimijoiden edustajat haastateltiin kehitystarpeiden tunnistamiseksi. Edustajien kanssa pidetyssä toisessa työpajassa työstettiin haastattelujen pohjalta nykytila-analyysi ekologisesti kestävän infrarakentamisen nykyisistä käytännöistä. Kolmannessa työpajassa viimeisteltiin ohjelman rakenne ja tavoitteet. Lisäksi osallistujilla on ollut mahdollisuus ohjelman kommentointiin valmistelun eri vaiheissa. Ohjelman laatimisesta ovat vastanneet HKR-Rakennuttajan toimistopäällikkö Jukka Forsman ja kehitysinsinööri Pälvi Holopainen sekä Katu- ja puisto-osaston prosessijohtaja Nea Kielenniva. Ohjelman laatimiseen ovat osallistuneet seuraavat henkilöt: Rakennusvirasto / Rakennuttaja-osasto Rakennusvirasto / Rakennuttaja-osasto Rakennusvirasto / Rakennuttaja-osasto Rakennusvirasto / Katu- ja puisto-osasto Rakennusvirasto / Katu ja puisto-osasto Rakennusvirasto / Katu ja puisto-osasto Rakennusvirasto / Hallinto-osasto STARA rakentamispalvelut Kaupunkisuunnitteluvirasto Kiinteistövirasto/tonttiosasto Helsingin kaupungin liikennelaitos Helsingin ympäristökeskus Helsingin Energia/lämpö Helen sähköverkko Oy HSY Vesi Helsingin Satama Taske Talous- ja suunnittelukeskus Pöyry on avustanut ohjelman laatimisessa. Jukka Forsman Erkki Nurmi Pälvi Holopainen Nea Kielenniva Jarmo Ahonen Juha Väätäinen Maria Joki-Pesola Pekka Markkula Eija Kivilaakso Katarina Kurenlahti Anna-Maija From Paula Nurmi Jouni Kivirinne Tuomas Murumäki Tuomo Heinonen Pekka Haikonen Vesa Sauramo Esitämme ekologisesti kestävän infrarakentamisen ohjelman laadintaan osallistuneille suuret kiitokset aktiivisesta osallistumisesta. Toivomme tämän ohjelman toimivan konkreettisena työkaluna pitkälle tulevaisuuteen katsovan Helsingin toimijatahoille. Helmikuussa 2011 Tekijät
3 Sivu 3 (123) TIIVISTELMÄ Helsingin kaupungin toiminnassa kestävää kehitystä on edistetty järjestelmällisesti jo vuosia. Kaupunginhallinnossa kestävää kehitystä on käsitelty vuodesta 1992 lähtien ja kaupungin energiankulutusta on vähennetty monin eri toimin jo 1970-luvulta alkaen. Yhteiskunnan muutos tuo mukanaan jatkuvasti uusia toimintatapojen muutostarpeita ja tavoitteita. Näistä tänä päivänä merkittävimpiä ovat globaali ilmastonmuutos ja ilmastonmuutoksen hillintään ja sopeutumiseen tähtäävät toimet, jotka konkretisoituvat mm. energiatehokkuuden parantamisena ja päästöjen vähentämisenä. Helsingin kaupunki on allekirjoittanut muun muassa vuonna 1995 Aalborgin asiakirjana tunnetun Euroopan kaupunkien kestävän kehityksen asiakirjan sekä myöhemmin 2000-luvulla kaupunkia sitovan energiatehokkuussopimuksen ja osallistunut useisiin energian säästämiseen tähtääviin EU-hankkeisiin, jotka osaltaan velvoittavat kestävän toiminnan merkittävään tehostamiseen tulevina vuosina. Lisäksi Helsingissä on tehty selvityksiä ilmastonmuutokseen sopeutumisesta ja kehitetty hiilijalanjälkilaskureita sekä osallistuttu pääkaupunkiseudun ilmastostrategiatyöhön. Helsingin ekologisen rakentamisen ohjelmassa määritellään kaupungin käytettävissä olevat keinot ja mahdollisuudet ekologisesti kestävän infrarakentamisen edistämiseen sekä selvitetään eri toimijatahojen roolit ja vastuut. Tämä Helsingin ekologisesti kestävän infrarakentamisen ohjelma käsittelee infrastruktuurin rakentamista sen koko elinkaaren aikana kaavoituksesta ja esisuunnittelusta ylläpitoon. Ohjelman tavoitteena on siten olla konkreettinen työkalu ekologisesti kestävän infrarakentamisen edistämiseen. Tämä ohjelma on laadittu vuosille siten, että ohjelman väliarviointi suoritetaan vuonna. Tämän asiakirjan ja ohjelman rakenne on seuraava: Asiakirjan A-osassa esitetään Helsingin ekologisen rakentamisen ohjelman taustat ja ohjelman sisältöön vaikuttavat tekijät. Asiakirjan B-osassa esitetty toimenpideohjelma on jaettu kuuteen elinkaaren päävaiheeseen, jotka ovat kaavoitus ja esisuunnittelu, suunnittelu, rakentaminen, vastaanotto, takuuaika ja ylläpito. Lisäksi päävaiheisiin sisältyy yleisiä eri elinkaarivaiheille ja kaupungin toimijatahoille yhteisiä tavoitteita kokoava osio. Elinkaarenvaiheille on esitetty yhteensä 18 tavoitetta, joiden saavuttamiseksi on määritelty toimenpiteitä. Toimenpiteitä on puolestaan kuvattu esittämällä toteuttamisesta vastaavan viraston, osallistuvien tahojen, aikataulun ja resurssitarpeen kuvaukset. Asiakirjan C-osa kokoaa nykytila-analyysin tulokset ekologisten näkökohtien huomioon ottamisesta. Tulosten tarkastelu tapahtuu sekä Helsingin kaupungin että sen virastojen toiminnan kautta.
4 Sivu 4 (123) SISÄLLYSLUETTELO A. OHJELMAN TAUSTAT JOHDANTO Ekologisesti kestävän infrarakentamisen määritelmä Ekologisesti kestävän infrarakentamisen edellytyksiä Taustaa Ekologisesti kestävän infrarakentamisen ohjelma, B-osa KANSALLISET LINJAUKSET JA MUUTOSTEKIJÄT Maankäyttöä koskevia säädöksiä ja näiden tulevia muutoksia Ympäristösuojelun lainsäädäntöä ja niitä koskevia muutoksia Laki tulvariskien hallinnasta ja vesihuoltolain muutokset Liikennettä koskevia linjauksia ja muutoksia Elinkaaritarkastelut tienpidon hankintoihin Heikkolaatuisten luonnonmateriaalien hyötykäytön tehostaminen infrarakentamisessa Väylärakentamisen ympäristövaikutukset Energiatehokkuussopimukset Kansallisia ilmastonmuutokseen liittyviä toimia Kansallinen ERA 17- toimintaohjelma Energiaverotuksen muutosten vaikutus liikenteeseen ja lämmöntuotantoon Jäteverotuksen muutokset ja vaikutus infrarakentamiseen HELSINGIN LINJAUKSET JA MUUTOSTEKIJÄT Ympäristöstrategiat, -ohjelmat ja -linjaukset Pääkaupunkiseudun ilmastostrategia Ekotehokkuuden arviointi ja lisääminen Helsingissä Luonnonvarojen käyttö Helsingin katujen rakentamisessa ja ylläpidossa Pohjavesialueiden suojelusuunnitelma ja pohjavesialueille laadittu rakentamistapaohje Vuosaaren sataman rakennushanke ja ympäristö HKL:n mittarit ja Helsingin ympäristöystävällisen kaupunkiliikenteen kehitys Hiilidioksidineutraali energiantuotanto Esiselvitys HKR:n vaikutuksesta ilmastonmuutokseen B. EKOLOGISESTI KESTÄVÄN RAKENTAMISEN TOIMENPIDEOHJELMA TOIMENPIDEOHJELMA ELINKAARIVAIHEITTAIN KAAVOITUS JA ESISUUNNITTELU Lisätään ekologisuus- ja elinkaaritarkastelua jokaisen hankkeen kaavoituksessa ja esisuunnittelussa Varaudutaan kaavoituksessa ilmastonmuutokseen ja sään ääri-ilmiöihin Lisätään kaavoituksessa massatalouden ohjaamista Edistetään kaavoituksessa kaupunkirakenteen tiiviyttä, julkista liikennettä, pyöräilyä sekä jalankulkua SUUNNITTELU Lisätään suunnittelun ekologisuutta ja elinkaariohjausta Vähennetään melua, tärinää ja jätteitä suunnitelmien avulla Pienennetään materiaalien, energian ja veden kulutusta kaikissa suunnitelmissa RAKENTAMINEN Sisällytetään ekologiset vaatimukset kaikkiin materiaali-, kalusto- ja palveluhankintoihin Pienennetään työmaan ympäristövaikutuksia Lisätään rakentamisessa ja vastaanotossa suoritettavaa toimintavaatimusten ja laadun seurantaa KÄYTTÖ JA YLLÄPITO Pienennetään käytön ja ylläpidon materiaalin, energian ja veden kulutusta Pienennetään käytön ja ylläpidon aiheuttamaa melua, pölyä ja tärinää sekä jätteen määrää Ehkäistään ylläpidon aiheuttamaa vesistöjen ja maaperän pilaantumista Varaudutaan ilmastonmuutokseen ja poikkeuksellisiin sääilmiöihin ylläpitovaiheessa Lisätään takuuaikana suoritettavaa toimintavaatimusten ja laadun seurantaa JOHTAMISEN, ASIANTUNTEMUKSEN JA YHTEISTYÖN KEHITTÄMINEN... 48
5 Sivu 5 (123) 9.1 Varmistetaan henkilöstön osaaminen ja sitoutuminen ekologisesti kestäviin toimintatapoihin Kehitetään virastojen välistä ja ulkopuolisten tahojen kanssa tehtävää yhteistyötä ekologisesti kestävässä infrarakentamisessa C. NYKYTILAN KUVAUS JA ANALYYSI TOIMIJATAHOJEN ROOLIT JA TEHTÄVÄT Toimijoiden roolit ekologisesti kestävässä infrarakentamisessa Yhteenveto: Ekologisesti kestävän infrarakentamisen nykytila Helsingissä Kaupunkisuunnitteluvirasto Kiinteistövirasto Rakennusvirasto Talous- ja suunnittelukeskus Helsingin Satama Ympäristökeskus Helsingin kaupungin liikennelaitos ja Helsingin seudun liikenne Stara Helsingin Energia ja Helen sähköverkko Oy HSY Vesi D. LÄHTEET JA TAUSTA-AINEISTO E. LIITTEET LIITE 1 KANSAINVÄLISET LINJAUKSET LIITE 2 VALTAKUNNALLINEN EKOLOGISESTI KESTÄVÄN RAKENTAMISEN OHJELMA JA KANSALLINEN RAKENNUSPOLIITTINEN OHJELMA LIITE 3 OHJELMAN RAJAUKSIA JA MÄÄRITELMIÄ LIITE 4 KANSALLINEN ÄLYLIIKENTEEN STRATEGIA JA LIIKENNEPOLIITTINEN SELONTEKO LIITE 5 EKOLOGISESTI KESTÄVÄN INFRARAKENTAMISEN KANSAINVÄLISIÄ HANKKEITA LIITE 6 ERA 17 TOIMINTAOHJELMAN VISIO LIITE 7 KANSALLISEN ENERGIAVEROTUKSEN MUUTOS LIITE 8 PÄÄKAUPUNKISEUDUN ILMASTOSTRATEGIA LIITE 9 HELSINGIN YMPÄRISTÖSTRATEGIAT, -OHJELMAT JA -LINJAUKSET LIITE 10 ESIMERKKEJÄ EKOLOGISISTA KEHITYSHANKKEISTA LIITE11 EU:NENERGIATEHOKKUUS- JA ILMASTOHANKKEITA, JOISSA HELSINGINKAUPUNKI OSALLISTUJANA Kannen kuva: Juhani Niiranen / HS. Katutöitä Teollisuuskadulla.
6 Sivu 6 (123) KÄYTETYT LYHENTEET JA MÄÄRITELMÄT Toimijat ESNK HKL ja HSL HKR Helsa Helen HSY KV Taske Stara Ymk Liv Energiansäästöneuvottelukunta Helsingin kaupungin liikennelaitos ja Helsingin seudun liikenne Helsingin kaupungin rakennusvirasto Helsingin Satama Helsingin Energia ja Helen Sähköverkko Oy Helsingin seudun ympäristöpalvelut Helsingin kaupungin kiinteistövirasto Talous- ja suunnittelukeskus Helsingin kaupungin rakentamispalvelu Ympäristökeskus Liikuntavirasto Käsitteiden määrittely Ekologinen kestävyys on määritelty Helsingin ekologisesti kestävän rakentamisen ohjelmassa A seuraavasti: Luonnon monimuotoisuuden säilyttäminen ja ihmisen taloudellisen ja aineellisen toiminnan sopeuttaminen maapallon luonnonvaroihin ja luonnon sietokykyyn. (HKR- Rakennuttaja 2009) Elinkaariajattelu Tuotteen ympäristövaikutukset otetaan huomioon jokaisen elinkaaren vaiheen osalta, kun tehdään raaka-aineita, tuotantoprosesseja, palveluita ja käytön jälkeistä hävitys- ja kierrätystapoja koskevia valintoja. (HKR-Rakennuttaja 2009) Ekologisesti kestävä infrarakentaminen Ekologisesti kestävässä infrarakentamisessa vähennetään kokonaisvaltaisesti infrastruktuurin rakentamisesta ja sen käytöstä aiheutuvia ympäristökuormituksia elinkaaren kaikissa vaiheissa. Samalla edesautetaan infrarakentamisen positiivisia ympäristövaikutuksia. (mukaillen Korkiala-Tanttu et al. 2006). Tässä ohjelmassa ekologisesti kestävällä infrarakentamisella käsitetään seuraavat elinkaaren vaiheet: kaavoitus ja esisuunnittelu, suunnittelu, rakentaminen, vastaanotto, takuuaika ja ylläpito. Heko Hulevesi Helsingin ekologisen kestävyyden ohjelma, joka on samalla Helsingin neljäs ympäristöohjelma. Ohjelman päätarkoitus on vauhdittaa Helsingin kestävän kehityksen toimintaohjelmaan kirjattujen, ympäristön tilaa parantavien tavoitteiden toteutumista. Ohjelman lisäksi on olemassa myös samanniminen kaavoituksen ekomittari. Hulevesi on määritelty vesihuoltolaissa maan pinnalta, rakennuksen katolta tai muilta vastaavilta pinnoilta pois johdettavaksi sade- tai sulamisvedeksi. Hulevesijärjestelmään voi joutua myös esimerkiksi tulipalojen sammutusvesiä, tunnelien ja katujen huuhteluvesiä. Hulevedet erottuvat muista valumavesistä ihmistoiminnan vaikutuksen perusteella. (Nurmi et al, 2008, s. 6) Infrastruktuuri
7 Sivu 7 (123) Infrastruktuuri on fyysisen rakennetun ympäristön muodostama kokonaisuus (RTS InfraRYL, liite 1). Teknisen infran piiriin kuuluvat liikenneverkot, energiahuollon verkostot, jätehuolto, vesihuolto (vedenotto, -puhdistus ja -jakelu, sade- ja jätevesiviemärit sekä jäteveden puhdistus), tietoliikenneverkot sekä niin sanottu sinivihreä infrastruktuuri eli viher- ja vesialueet (Heinonen et al 2002). Lisäksi infrastruktuuriin kuuluvat rakennukset, satamat, lentokentät sekä nykyiset sähköiset ohjelmistot ja palvelut ja näiden yhdessä muodostamat verkostot. Infrastruktuurin omistus ja ylläpito voi olla yksityistä tai julkisen vallan käsissä (Hagelstam 2005). Tässä työssä infrastruktuurilla käsitetään kaikki Helsingin kaupungin virastojen ja laitosten teknisiin toimialoihin liittyvät rakenteet poislukien vesiväylät. Myös voimalaitokset on rajattu pois tarkastelusta. Tarkastelurajaus on esitetty tarkemmin liitteessä 1. Kaavamääräys Kaavamääräyksiä voidaan antaa sekä yleiskaavassa että asemakaavassa. Seuraavaksi käsitellään vain asemakaavaa koskevia määräyksiä, koska Helsingissä asemakaavan merkitys on yleiskaavaa suurempi. Asemakaavassa voidaan antaa määräyksiä, joita kaavan tarkoitus ja sen sisällölle asetettavat vaatimukset huomioon ottaen tarvitaan asemakaava-aluetta rakennettaessa tai muutoin käytettäessä (asemakaavamääräykset). Asemakaavamääräykset voivat muun ohessa koskea haitallisten ympäristövaikutusten estämistä tai rajoittamista. Kadunrakentamisen osalta tämä voi tarkoittaa esimerkiksi meluhaitan vähentämistä. Jos jotakin aluetta on maiseman, luonnonarvojen, rakennetun ympäristön, kulttuurihistoriallisten arvojen tai muiden erityisten ympäristöarvojen vuoksi suojeltava, asemakaavassa voidaan antaa sitä koskevia tarpeellisia määräyksiä (suojelumääräykset). Suojelumääräysten tulee olla maanomistajalle kohtuullisia. (Finlex 1999a) Kaavaselostus Maankäyttö- ja rakennusasetuksen (MRA) mukaan kaavaselostus laaditaan maakuntakaavan, yleiskaavan ja asemakaavan laadinnan yhteydessä. Kaavaselostuksessa tulee ilmoittaa asetuksessa määrätyt asiat, joita ovat mm. suunnittelun lähtökohdat, tavoitteet ja esillä olleet vaihtoehdot sekä kaavan vaikutukset yhdyskuntarakenteeseen, rakennettuun ympäristöön, luontoon, maisemaan, liikenteen ja teknisen huollon järjestämiseen, talouteen, terveyteen ja turvallisuuteen. (Finlex 1999b) Kaupunkirakenteen ekotehokkuus Kaupunkirakenteen ekotehokkuus on kaupunkiympäristön (kaupungin fyysisen rakenteen) tuottama elämän laatu (tuotteet ja palvelut) suhteessa niiden aikaansaamisessa kulutettuihin materiaali- ja (uusiutumattomiin) energiavaroihin ja tuotettuihin päästöihin ja jätteisiin. (Lahti et al. 2008) LCA LCC Elinkaariarviointi (Life Cycle Assessment) tarkoittaa tuotteen tai palvelun sen koko elinkaaren ympäristövaikutuksien tutkimista raaka-aineen hankinnasta tuotteen hylkäämiseen asti. Elinkaarikustannus (Life Cycle Cost) tarkoittaa tuotteen tai palvelun aiheuttamia kustannuksia sen koko elinkaaren aikana. Maankäyttö- ja rakennuslaki Maankäytön ja rakentamisen merkittävin ohjauskeino on vuonna 2000 voimaan tullut maankäyttö- ja rakennuslaki, jota sovelletaan alueiden suunnittelussa ja käytössä sekä rakentamisessa. Maankäyttö- ja rakennuslakia täydentävät määräykset ja ohjeet sisältyvät Suomen rakentamismääräyskokoelmaan. (Finlex. 1999a) Valtakunnalliset alueidenkäyttötavoitteet ovat osa maankäyttö- ja rakennuslain mukaista alueidenkäytön suunnittelujärjestelmää. Maankäyttö- ja rakennuslain mukaan tavoitteet on otet-
8 Sivu 8 (123) tava huomioon ja niiden toteuttamista on edistettävä maakunnan suunnittelussa, kuntien kaavoituksessa ja valtion viranomaisten toiminnassa. Valtakunnalliset alueidenkäyttötavoitteet käsittelevät seuraavia kokonaisuuksia: toimiva aluerakenne, eheytyvä yhdyskuntarakenne ja elinympäristön laatu, kulttuuri- ja luonnonperintö, virkistyskäyttö ja luonnonvarat, toimivat yhteysverkostot ja energiahuolto, Helsingin seudun erityiskysymykset sekä luonto- ja kulttuuriympäristöinä erityiset aluekokonaisuudet. Valtioneuvosto päätti valtakunnallisten alueidenkäyttötavoitteiden tarkistamisesta: tarkistuksen pääteemana on ollut ilmastonmuutoksen haasteisiin vastaaminen. (Valtion ympäristöhallinto 2010n) Maankäyttö- ja rakennusasetus Maankäyttö- ja rakennusasetus sisältää tarkemmat säännökset ja määräykset alueiden käytöstä ja rakentamisesta. (Valtion ympäristöhallinto 2010c.) MIPS-mittari, Material Input Per Service Unit MIPS- mittarin kehittivät vuonna 1992 saksalaisen Wuppertal-instituutin tutkijat. Sen avulla voidaan arvioida toimintojen, hankintojen ja investointien taustalla olevia elinkaaren aikaisia materiaalivirtoja kokonaisuudessaan. Mittari mahdollistaa luonnonvarojen suunnitelmallisen vähentämisen sekä mittariin liittyvä ajattelutapa helpottaa vaihtoehtoisten ja luonnonvaroja säästävien ratkaisujen kehittämistä. MIPS = MI / S= materiaalipanos / palvelusuorite, jossa MI on tuotteen tai palvelun koko elinkaarensa aikana vaatimien, myös käyttövaiheessa näkymättömien materiaalipanosten summa. S on tuotteen tai palvelun kaikkien käyttökertojen eli palvelusuoritteiden summa. Materiaalipanos (MI) ilmoitetaan massayksiköissä, yleensä kilogrammoissa tai tonneissa. Materiaalipanokseen sisältyy myös elinkaaren aikainen energiapanos, mutta sekin muunnettuna energiantuotannon ja -jakelun vaatimiksi materiaalikiloiksi. Monille raaka-aineille on määritetty oma ns. MI-kerroin. (Hänninen et al., 2004, ss. 5-10) Rakennusjärjestys Kunnissa maankäyttöä ja rakentamista ohjataan kaavoituksella ja rakennusjärjestyksellä. Maankäyttö- ja rakennuslain mukaan kunnassa tulee olla rakennusjärjestys. Rakennusjärjestyksen hyväksyy kunnanvaltuusto. Rakennusjärjestyksen määräykset voivat olla erilaisia kunnan eri alueilla. Rakennusjärjestyksessä annetaan paikallisista oloista johtuvat suunnitelmallisen ja sopivan rakentamisen, kulttuuri- ja luonnonarvojen huomioon ottamisen sekä hyvän elinympäristön toteutumisen ja säilyttämisen kannalta tarpeelliset määräykset. Rakennusjärjestyksen määräykset eivät saa olla maanomistajalle tai muulle oikeuden haltijalle kohtuuttomia. Rakennusjärjestyksen määräykset voivat koskea rakennuspaikkaa, rakennuksen kokoa ja sen sijoittumista, rakennuksen sopeutumista ympäristöön, rakentamistapaa, istutuksia, aitoja ja muita rakennelmia, rakennetun ympäristön hoitoa, vesihuollon järjestämistä, suunnittelutarvealueen määrittelemistä sekä muita niihin rinnastettavia paikallista rakentamista koskevia seikkoja. Rakennusjärjestyksessä olevia määräyksiä ei sovelleta, jos oikeusvaikutteisessa yleiskaavassa, asemakaavassa tai Suomen rakentamismääräyskokoelmassa on asiasta toisin määrätty. (Finlex. 1999a, Valtion ympäristöhallinto 2010c.) Helsingin kaupungin uudistettu rakennusjärjestys astui voimaan marraskuussa Osa rakennusjärjestyksen uudistuksista lieventää rakentamisen luvanvaraisuutta ja aiheuttaa muutoksia luvan hakemisen tarpeeseen. Luvanvaraisuutta on helpotettu yleisesti kaikilla tonteilla ja erityisesti pientalotonteilla esimerkiksi aidan tai jätesuojan osalta. Lisäksi osa muutoksista koskee muun muassa hulevesien käsittelyä, osoitemerkintöjä ja tontin polkupyöräpaikkoja. (Rakennusvalvontavirasto 2010) Rakentamistapaohjeet Rakentamistapaohjeet ovat rakennuslautakunnan antamia rakentamista ohjaavia ohjeita. Rakentamistapaohjeet eivät ole velvoittavia. Muitakin kuin ohjeissa esitettyjä ratkaisuja voidaan
9 Sivu 9 (123) käyttää, mikäli ne täyttävät maankäyttö- ja rakennuslainsäädännössä asetetut vaatimukset. Ohjeet voivat olla alueellisia tai koko kaupunkia koskevia. Ohjeiden tulee edistää alueen ominaispiirteisiin ja paikallisiin erityisolosuhteisiin sopivaa ja kestävää rakentamista. (Helsingin kaupunki 2000) Lisäksi tonttien ja yleisten alueiden osalta kaupunkisuunnitteluvirastossa laaditaan epävirallisia lähiympäristön suunnitteluohjeita, joista päättää kaupunkisuunnittelulautakunta, ja virallisesti päätettäviä rakentamistapaohjeita, joista päättävät kaupunkisuunnittelulautakunta, rakennuslautakunta ja joskus yleisten töiden lautakunta. Tulva/Tulvavesi Tulvat jaetaan seuraaviin tulvatyyppeihin: merivesitulvat, rankkasadetulvat, jokitulvat ja putkirikosta johtuvat tulvat. Tulva on perinteisesti määritelty vesistön pinnan väliaikaiseksi nousuksi korkeammalle yli äyräidensä. Kaupungistumisen myötä paikallisia tulvia aiheuttavat myös vettä läpäisemättömille alueille osuvat rankkasateet sekä suurten vesijohtojen tai kaukolämpöputkien rikkoutumiset. (Helsingin kaupungin tulvastrategia 2008)
10 Sivu 10 (123) A. OHJELMAN TAUSTAT 1 JOHDANTO 1.1 Ekologisesti kestävän infrarakentamisen määritelmä Ekologisesti kestävässä infrarakentamisessa vähennetään kokonaisvaltaisesti infrastruktuurin rakentamisesta ja sen käytöstä aiheutuvia ympäristökuormituksia. Samalla edesautetaan infrarakenteiden positiivisia ympäristövaikutuksia, kuten hiilidioksidin sitoutumista (mukaillen Korkiala-Tanttu et al. 2006). Ekologisesti kestävä infrarakentaminen on osa ekologisesti kestävää rakentamista. 1.2 Ekologisesti kestävän infrarakentamisen edellytyksiä Ekologisesti kestävä infrarakentaminen edellyttää osaamista, sitoutumista ja kehityshalukkuutta kaikilta siihen osallistuvilta toimijoilta ja kaikissa infrarakentamisen elinkaaren vaiheissa. Toimijat voivat olla joko asiantuntijoita, infrastruktuurin tilaajia tai tuottajia. Elinkaaren vaiheet ovat tässä ohjelmassa puolestaan kaavoitus- ja esisuunnittelu, suunnittelu, rakentaminen ja ylläpito. Infrarakentamiseen vaikuttavien toimijoiden tulee tuntea Suomen ympäristölainsäädäntö, joka noudattaa EU:n lainsäädännön vaatimuksia. Uusi ympäristönsuojelulaki astui voimaan vuonna 2000 ja sen tarkoituksena on suojata ympäristöä haitallisilta vaikutuksilta. Tienrakentamisen näkökulmasta muita oleellisia lakeja ovat vesilaki, joka antaa määräyksiä vesialueille rakentamisesta sekä jätelaki, joka kattaa kaiken jätteeseen liittyvän toiminnan. Muita oleellisia lakea ovat maankäyttö- ja rakennuslaki, joka säätelee kaikkea maankäyttöä ja luonnonsuojelulaki, joka suojelee arvokkaita luonnonympäristöjä. Infrarakentamista koskevia kansainvälisiä linjauksia, kuten EU-direktiivejä ja -asetuksia, esitellään liitteessä Taustaa Helsingin uusi ympäristöpolitiikka luonnosvaiheessa 2010 Ympäristöpolitiikka täsmentää kaupungin strategiaohjelman ympäristöasioita koskevia tavoitteita ja asettaa tavoitteita niillä ympäristönsuojelun alueilla, joita strategiaohjelma ei kata. Strategiaohjelmassa on määritelty kaupungin linjauksia ilmastonsuojelussa, liikenteen ja energiankäytön asioissa, luonnonsuojelussa, Itämeren suojelussa sekä hankintojen ympäristöasioissa. Ympäristöpolitiikan tavoitteiden aikatähtäin on jaettu pitkään aikaväliin ja keskipitkään aikaväliin. Pitkän aikavälin tavoitteet tähtäävät pääsääntöisesti noin vuoteen 2050 ja keskipitkän aikavälin tavoitteet noin vuoteen Tavoitteet jakautuvat kahdeksaan osa-alueeseen: Ilmastonsuojelu (1), ilmansuojelu (2), ympäristömelu (3), hankinnat, jätteet ja materiaalitehokkuus (4), vesiensuojelu (5), luonnon- ja maaperänsuojelu (6), ympäristötietoisuus ja vastuullisuus (7) sekä ympäristöjohtaminen ja kumppanuudet (8). Ympäristöpolitiikan toteutumista tullaan seuraamaan osana kaupungin ympäristöraportointia. (Helsingin kaupungin ympäristöpolitiikka / luonnos )
11 Sivu 11 (123) Helsingin ekologisen kestävyyden ohjelma (HEKO) Helsingin ympäristöpolitiikkaan ( ) tukeutuen ja kestävän kehityksen toimintaohjelmaa vauhdittamaan laadittiin Helsingin ekologisen kestävyyden ohjelma (HEKO). Kaupunginhallitus päätti hyväksyä Helsingin ekologisen kestävyyden ohjelmaan sisältyvät tavoitteet ja toimenpiteet ohjeellisina noudatettavaksi sekä kaupungin virastojen ja laitosten toiminnan suunnittelussa huomioon otettavaksi vuosina HEKO:ssa esitetään Helsingin ympäristönsuojelun painopisteet vuosille ja sen päätarkoitus on vauhdittaa Helsingin kestävän kehityksen toimintaohjelmaan kirjattujen, ympäristön tilaa parantavien tavoitteiden toteutumista lähivuosina. Ekologisesti kestävän rakentamisen ohjelma ja EkoRak A-osa HEKO on jaettu kuuteen teemakokonaisuuteen, joista yksi on ekologisen kestävyyden parantaminen rakennustoiminnassa (EkoRak) ja toinen kaupunkirakenne, liikenne ja liikkuminen. EkoRak tukee myös valtakunnallisen ekologisesti kestävän rakentamisen ohjelmaa ja kansallista rakennuspoliittista ohjelmaa (liite 2). EkoRak jakautuu puolestaan 12 eri toimenpiteeseen, joista yksi on Helsingin ekologisen kestävän rakentamisen ohjelman laatiminen. (HKR- Rakennuttaja 2009) EkoRak-ohjelman A-osa tarkastelee ekologista rakentamista julkisten palvelurakennusten osalta. A-osa on suunniteltu toteutettavaksi vuosina siten, että vuoden 2016 loppuun mennessä asetetut tavoitteet on saavutettu. A-osan toteutumista arvioidaan väliarvioinnilla vuonna 2012, jolloin ohjelmaa voidaan tarpeen tullen tarkastaa. A-osan laatimisessa olivat mukana Palmia, kiinteistövirasto, rakennusvalvontavirasto, opetusvirasto, talous- ja suunnittelukeskus, ympäristökeskus, HKR-Rakennuttaja ja kaupunkisuunnitteluvirasto. A-osassa rakentamisen tarkastelu keskittyi kaavoitukseen ja kiinteistönmuodos-tukseen, rakennussuunnitteluun, rakennusmateriaalien ja rakennusosien tuotantoon, ta-lotekniikkaan, kuljetuksiin, rakennustyömaan organisointiin, jätehuoltoon ja raken-nuksen käyttöön sekä uudelleenkäyttöön tai purkamiseen. A-osan toimenpideohjelma puolestaan käsittelee viittä elinkaaren päävaihetta, jotka ovat maankäytön suunnittelu ja ohjaus, tilankäytön ohjelmointi, suunnittelu, rakentaminen sekä käyttö ja ylläpito. A-osassa kullekin elinkaarenvaihteelle on laadittu tavoitteita ekologisesti kestävän kehityksen edistämiseksi ja toteuttamiseksi. Tavoitteet on konkretisoitu esittämällä keinoja, joilla tavoite saavutetaan. Tavoitteiden tarkentamiseksi ja saavuttamisen arvioimiseksi on ehdotettu A- osassa myös mittareita. 1.4 Ekologisesti kestävän infrarakentamisen ohjelma, B-osa EkoRak B-osa on jatkoa vuosina toteutetulle julkisia palvelurakennuksia koskeneelle EkoRak A-osalle. EkoRak B-osa käsittelee infrarakentamisen ekologista kestävyyttä. Ohjelmassa määritellään kaupungin käytettävissä olevat keinot ja mahdollisuudet ekologisesti kestävän infrarakentamisen edistämiseen. Työn nykytila-analyysin ohella selvitetään myös eri toimijatahojen roolit ja vastuut. Ohjelman tavoite Ohjelmalla on neljä päätavoitetta. Nämä tavoitteet ovat: 1. Määritellä ekologisesti kestävä infrarakentaminen ja tunnistaa tähän liittyviä mittareita - Määritelmä koskee elinkaaren vaiheista suunnittelua, rakentamista ja ylläpitoa.
12 Sivu 12 (123) - Purkamista tai käytöstä poistoa ei käsitellä erikseen, koska näiden merkitys on tehtyjen haastattelujen perusteella vähäinen verrattuna muihin infrarakentamisen elinkaaren vaiheisiin. Purkaminen käsitellään osana muita elinkaarenvaiheita ja esitetään tarkemmin kappaleessa Selkeyttää ekologisesti kestävän infrarakentamisen toteuttamista Helsingissä kokoamalla ja jäsentämällä aiheeseen liittyvää tietoa - Työssä selvitetään aihepiirin nykytila sekä kehityskohteiden tunnistaminen ja arviointi. 3. Asettaa HKR:n infrarakentamiselle koko elinkaaren kattavat ympäristötavoitteet 4. Toimia helposti lähestyttävänä ja konkreettisena työkaluna Helsingin kaupungin viranomaisille Tarkastelun kohde ja rajaukset Toimenpideohjelman rajaukset koostuvat kolmesta osasta kuvan 1 mukaisesti. Ensimmäinen osa käsittää tarkastelun kohteena olevan infrastruktuurin. Toinen osa käsittää tarkasteluun mukaan valitut toimijat. Kolmas osa koostuu vaikutuksiltaan merkittävimmistä ympäristönäkökulmista. Infra Tekemisen kohde Mitä tarkastellaan? Ympäristö-näkökulmat Miltä osin tarkastellaan? Toiminnot Mitä tehdään? Kenen toimesta? Miten? Kuva 1. Tarkasteltavien asioiden rajaaminen Infrastruktuurin osalta hyödynnettiin Rakennustietosäätiön InfraRyl laadunohjauksen määritelmiä, joita esitellään tarkemmin liitteessä 3. Ohjelmassa keskitytään neljään infrajärjestelmään: 1) teihin ja katuihin maanalaisine tiloineen ja verkostoineen, siten että liikennejärjestelmien, telematiikan ja katulämmityksen osalta keskitytään vain tekniseen toteutukseen, 2) Helsingin kaupungin vastuulla olevaan raideliikenteeseen ja metroon pois lukien rautatiet 3) verkostoihin ja 4) aluerakentamiseen, johon sisältyy myös esirakentaminen. Lisäksi infrajärjestelmien ja maarakentamisen osalta tarkastellaan myös pilaantuneita maita sekä infrakytkentöjä liikelaitoksiin, kuten Helsingin Energiaan ja HSY:n vesihuoltoon. EkoRak-ohjelman B-osan tarkasteluun on valittu toimijatahot, joiden toiminta liittyy keskeisesti infrarakentamisen elinkaaren eri vaiheisiin. Tarkastelun laajuus kattaa kaikki elinkaaren vaiheet alkaen infrastruktuurien kaavoituksesta ja esisuunnittelusta ja päättyen ylläpitoon. Toimintojen osalta mukaan tarkasteluun valittiin Helsingin kaupungin toimesta kaksitoista toimijaa. Nämä olivat: kaupunkisuunnitteluvirasto, kiinteistövirasto, rakennusvirasto, talousja suunnittelukeskus, Helsingin Satama, ympäristökeskus, Helsingin kaupungin liikennelaitos ja Helsingin seudun liikenne, Stara rakennuttamispalvelut, Helsingin Energia ja Helen Sähköverkko Oy sekä HSY Vesi.
13 Sivu 13 (123) Työhön liittyen tehdyn vaikuttavuusanalyysin perusteella tunnistettiin kahdeksan merkittävintä ympäristönäkökulmaa. Nämä ilmenevät seuraavasta kuvasta 2. EkoRak B-osaan osallistuneet tahot valitsivat ensimmäisessä työryhmäpalaverissa alustavasta tutkimusehdotuksesta pois rajattavat näkökulmat. Kuva 2. Ympäristönäkökulmien vaikuttavuusanalyysi
14 Sivu 14 (123) 2 KANSALLISET LINJAUKSET JA MUUTOSTEKIJÄT 2.1 Maankäyttöä koskevia säädöksiä ja näiden tulevia muutoksia Vuonna 2009 astui voimaan maankäyttö- ja rakennuslain muutos, jonka mukaan pääkaupunkiseudun kuntien yhteistyötä ja asuntotonttitarjontaa edistetään edellyttämällä yhteisen yleiskaavan laatimista Helsingin, Espoon, Vantaan ja Kauniaisten alueille. Yhteisen yleiskaavan avulla voidaan vaikuttaa myös muun muassa kaupunkirakenteen tiiviyteen, kaukolämpöverkon kattavuuteen ja joukkoliikenteeseen sekä näiden kautta myös infrarakentamiseen. (Valtion ympäristöhallinto, 2010l) Esimerkiksi kestävien ja energiatehokkaiden lämmitysjärjestelmien käyttöä halutaan edistää siten, että asemakaavassa olisi mahdollista määrätä uudisrakennusten liittämisestä kaukolämpöverkkoon alueilla, joilla on jo olemassa kaukolämpöverkko tai joille sellainen on tarkoitus tehdä. Keskitetyillä lämmitysjärjestelmillä voidaan vähentää kasvihuonekaasupäästöjä ja siten hillitä ilmastonmuutosta. (Valtion ympäristöhallinto, 2010m) Yhteisen yleiskaavan lisäksi pääkaupunkiseudun kehittäminen seudullisena yhteistyönä vaikuttaa jatkuvan ja laajenevan. Parhaillaan meneillään on esimerkiksi pääkaupunkiseudun yhteisen viheraluekaavan laatiminen ja lisäksi on järjestetty Suur-Helsingin strateginen visiointikilpailu. Uudenmaan ja Itä-Uudenmaan maakunnat yhdistyvät , mikä mahdollistaa alue- ja yhdyskuntarakenteen suunnittelun yhtenä kokonaisuutena koko Uudellemaalle. Uudenmaan ja Itä-Uudenmaan liitoissa vireillä olevat vaihemaakuntakaavojen laatimistyöt yhdistetään vuoden 2011 alussa yhdeksi vaihemaakuntakaavatyöksi, mitä kutsutaan myös maakuntakaavan uudistamiseksi. Näihin liittyen on tehty selvitys koskien Uudenmaan ja Itä- Uudenmaan toimivimpia ja ekotehokkaimpia noin vuoteen 2035 tähtääviä alue- ja yhdyskuntarakennemalleja, joka sisältää myös erilaisia julkisen liikenteen ratkaisuja. (Uudenmaan liitto 2010, ss. 4-13) Uusimmat maankäytön ja rakentamisen lainsäädäntöhankkeet puolestaan koskevat muun muassa tuulivoiman rakentamista ja kevennettyjen rakentamis- ja kaavamääräysten kokeilemista. Lisäksi ollaan tekemässä uudistuksia rakentamismääräyskokoelmaan: B-osan kokonaisuudistukseen rakenteiden lujuuden osalta ja Eurokoodien kansallisiin liitteisiin. (Valtion ympäristöhallinto 2010 a, b) Uudistuksista infrarakentamiseen merkittävimmin vaikuttavat kevennettyjen rakentamis- ja kaavamääräysten kokeileminen ja rakentamismääräyskokoelman B-osan kokonaisuudistus. Hallituksen esityksessä ehdotetaan säädettäväksi laki kevennettyjen rakentamis- ja kaavamääräysten kokeilusta ja kokeilulain olisi tarkoitus olla voimassa Rakennusmääräyskokoelman uudistustyössä otetaan huomioon rakentamisen ohjauksen toimintaympäristön muuttuminen eurooppalaisten standardien hyödyntämisen lisääntyessä. B- osan kantavien rakenteiden suunnittelussa on paljon päällekkäisyyttä nykyisten määräysten ja käytettävissä olevien eurokoodien (standardit SFS-EN ) kesken. Tarpeettomat osat nykyisistä määräyksistä ja ohjeista kumotaan siirtymäajan jälkeen, josta päätetään, kun B-osien päivitys annetaan ympäristöministeriön asetuksilla. Ehdotuksissa uusiksi B-osiksi on viitattu merkittävästi sekä eurokoodeihin että tuotestandardeihin. CE-merkintä on mahdollista tällä hetkellä noin 360 eurooppalaisen harmonisoidun tuotestandardin kautta. Kantavien rakenteiden CE-merkittyjen rakenneosien rakenteellinen suunnittelu on sidottu lähes poikkeuksetta eurokoodeihin, mikä osaltaan johtaa eurokoodien käytön jatkuvaan lisääntymiseen. (Ympäristöministeriö 2010a, s.1)
15 Sivu 15 (123) Valtioneuvoston asetus eräiden jätteiden hyödyntämisestä maarakentamisessa Valtioneuvoston antama ja vuonna 2006 voimaan tullut asetus eräiden jätteiden hyödyntämisestä maarakentamisessa pyrkii edistämään jätteiden hyödyntämistä määrittelemällä edellytykset, joiden täyttyessä asetuksessa tarkoitettujen jätteiden käyttöön maarakentamisessa ei tarvita ympäristönsuojelulain (86/2000) mukaista ympäristölupaa. (Finlex 2006) Kyseistä asetusta sovelletaan eräiden jätteiden laitos- tai ammattimaiseen hyödyntämiseen seuraavanlaisissa maarakentamiskohteissa (Finlex 2006): 1. yleiset tiet, kadut, pyörätiet ja jalkakäytävät sekä niihin välittömästi liittyvät tienpitoa tai liikennettä varten tarpeelliset alueet, pois lukien meluesteet 2. pysäköintialueet 3. urheilukentät sekä virkistys- ja urheilualueiden reitit 4. ratapihat sekä teollisuus-, jätteenkäsittely- ja lentoliikenteen alueiden varastointikentät ja tiet Asetusta sovelletaan maarakentamiseen, jos se toteutetaan maankäyttö- ja rakennuslaissa (132/1999) tarkoitetun katusuunnitelman, yleisen alueen toteuttamissuunnitelman, luvan tai ilmoituksen mukaisesti taikka yleisistä teistä annetussa laissa (243/1954) tai maantielaissa (503/2005) tarkoitetun tiesuunnitelman mukaisesti. merkittävillä tai muilla vedenhankintaan soveltuvilla pohjavesialueilla asetusta ei sovelleta jätteiden hyödyntämisestä maarakentamisessa. (Finlex 2006) Jätteen hyödyntämisessä on ympäristönsuojelulain ja jätelain (1072/1993) vaatimusten lisäksi huolehdittava esimerkiksi useista jätteen ominaisuuksista, käyttötavasta ja varastoinnista. Lisäksi hyödyntämispaikan haltijan on tehtävä ilmoitus alueelliselle ympäristökeskukselle toiminnan merkitsemiseksi ympäristönsuojelun tietojärjestelmään. Vasta ilmoituksen merkitsemisen jälkeen jätteen saa luovuttaa hyödyntämispaikan haltijalle. Jätteiden hyödyntämisen valvontaviranomaisina toimivat alueellinen ympäristökeskus ja kunnan ympäristönsuojeluviranomainen. (Finlex 2006) 2.2 Ympäristösuojelun lainsäädäntöä ja niitä koskevia muutoksia Infrarakentamisen hankkeisiin, joista saattaa aiheutua merkittäviä haitallisia ympäristövaikutuksia, tulee soveltaa lakia ympäristövaikutusten arviointimenettelystä (YVA). Esimerkkejä tällaisista hankkeista ovat esimerkiksi moottoritiet, suurehkot satamahankkeet ja raskaan liikenteen lentokentät. Myös yksittäisiin hankkeisiin, joilla on todennäköisesti merkittäviä haitallisia ympäristövaikutuksia, voidaan soveltaa YVA-menettelyä alueellisen ympäristökeskuksen päätöksellä. (Valtion ympäristöhallinto 2010e) Toinen merkittävä infrarakentamista koskeva ympäristölaki on SOVA-laki. Sen mukaan suunnitelmista ja ohjelmista tehdään ympäristöarviointi ja se mahdollistaa ympäristönäkökohtien ottamisen perusteellisen huomioimisen jo suunnitelmien ja ohjelmien valmistelun alkuvaiheessa. SOVA-laki kasvattaa tiedonsaantia viranomaisten suunnitelmista ja mahdollisuuksia osallistua niiden valmisteluun. Suunnitelmien ja ohjelmien vaikutusten arvioimisesta on lisäksi olemassa ympäristöministeriön ohjeita sekä erikseen annetut ohjeita alueellisten kehittämisohjelmien ympäristövaikutusten arvioinnista. Suunnitelman tai ohjelman ympäristöarvioinnista vastaa kuitenkin se viranomainen, joka suunnitelman tai ohjelman valmistelee. (Valtion ympäristöhallinto 2010f) Ympäristönsuojelun lainsäädännön taustalla vaikuttavat Euroopan parlamentin ja neuvoston direktiivi suunnitelmien ja ohjelmien ympäristövaikutusten arvioinnista (niin sanottu SEAdirektiivi 2001/42/EY) sekä YK:n Euroopan talouskomission strategista ympäristöarviointia
16 Sivu 16 (123) koskeva pöytäkirja. Nämä edellyttivät muutoksia myös maankäyttö- ja rakennuslakiin ja - asetukseen. (Valtion ympäristöhallinto 2010e) Ympäristölainsäädännön osalta tullaan tekemään useita uudistuksia. Näitä ovat vapaaehtoista osallistumista ympäristöasioiden hallinta- ja auditointijärjestelmään koskevaan EMAS-lakiin, muutos hajajätevesien osalta ympäristönsuojelulakiin, ympäristölupamenettelyn keventäminen, jätealan kokonaisuuden kokonaisuudistus, jätteen polttamisesta annetun valtioneuvoston asetuksen muuttaminen sekä asetus louhinnan ja kivenmurskauksen ympäristönsuojeluvaatimuksista. (Valtion ympäristöhallinto 2010 d) Infrarakentamiseen uudistuksista merkittävimmin vaikuttavat ympäristölupamenettelyn keventäminen ja asetus louhinnan ja kivenmurskauksen ympäristönsuojeluvaatimuksista. Ympäristölupamenettelyn keventäminen tarkoittaa käytännössä siirtymistä lupamenettelyä kevyempään rekisteröintimenettelyyn (Hallituksen esitys 2009, s. 2). Taustalla vaikuttaa valtioneuvoston hyväksymä periaatepäätöksen toimintaohjelmaksi yritysten hallinnollisen taakan vähentämiseksi vuosille Muita ympäristönsuojelulakiin liittyviä hallituksen esityksiä ovat mm. esitys vesien- ja merenhoidon järjestämisestä, jätelain kokonaisuudistus ja ympäristönsuojelulakiin jätteiden ja jätehuollon sääntelyyn liittyvä ajanmukaistaminen. Esitys vesien- ja merenhoidon järjestämisestä voi vaikuttaa Helsingin satamien toimintaan ja infrastruktuuriin. Muutokset jätteitä koskevassa lainsäädännössä vaikuttavat infrarakentamisen työmaiden jätehallintaan. (Ympäristöministeriö 2010b, s.1) Vuoden 2011 valtion talousarvioon liittyen hallitus on lisäksi tehnyt suppean esityksen ympäristönsuojelulain muuttamisesta koskien ilmanlaadusta ja sen parantamisesta annetun Euroopan parlamentin ja neuvoston direktiivin 2008/50/EY täytäntöön panemista. Tämä vaikuttaisi infrarakentamisen osalta pölyn ja muiden päästöjen hallintaan. (Ympäristöministeriö 2010b, s.2) Seuraavalle vaalikaudelle siirtyvät hallituksen esitykset voivat myös vaikuttaa infrarakentamiseen. Eräs näistä liittyy satamien infrarakentamiseen ja koskee jätteiden ja muun aineen mereen laskemisen aiheuttamaa meren pilaantumisen ehkäisemistä. Toinen merkittävä esitys koskee eräiden polttoaineiden ja energian elinkaarenaikaisten, energiayksikköä kohti laskettujen kasvihuonekaasujen vähentämisestä ja sitä tarkastellaan direktiivin osalta kappaleessa (Ympäristöministeriö 2010b, s.3) 2.3 Laki tulvariskien hallinnasta ja vesihuoltolain muutokset Helsingin kaupungin infrarakentamiseen vaikuttavat myös tulvariskien hallitsemista ohjaavat laki ja asetus tulvariskien hallinnasta. Alueet, joilla tulvista voi aiheutua merkittävää vahinkoa, tulee lain mukaan nimetä. Näille alueille laaditaan tulvakartat ja suunnitelmat tulvariskien hallitsemiseksi. Tulvariskien hallinnan koordinointiryhmä seuraa, ohjaa ja yhteen sovittaa säädösten toimeenpanotyötä. (Maa- ja metsätalousministeriö, 2010) Lisäksi infrarakentamiseen voi hulevesien hallinnan osalta tulevaisuudessa vaikuttaa myös vesihuoltolain muuttaminen. Maa- ja metsätalousministeriö asetti työryhmän selvittämään vesihuoltolain ja siihen liittyvän lainsäädännön tarkistamistarpeet sekä valmistelemaan tarvittavat ehdotukset säädösmuutoksiksi. Tarkistamistarpeiden kohteena ovat olleet työryhmän raportin mukaan muun muassa: vesihuollon yleinen kehittäminen, huleveden viemäröinti, kiinteistön liittäminen vesihuoltolaitoksen verkostoon, liittämisvelvollisuudesta vapauttaminen, erityistilanteisiin varautuminen, korvaus yleisten alueiden hulevesiviemäröinnistä, vesihuollon tietojärjestelmät ja vesihuoltosopimuksen irtisanominen. (Karessuo & Rontu 2010)
17 Sivu 17 (123) 2.4 Liikennettä koskevia linjauksia ja muutoksia Kansallinen älyliikenteen strategia ja liikennepoliittinen selonteko Liikenne- ja viestintäministeriön toimesta vuonna 2009 on laadittu ehdotus kansallisen älyliikenteen strategiaksi. Älyliikenteen strategiassa on luotu visio vuodelle Se määrittelee periaatteet, joiden varassa älyliikennettä kehitetään sekä esittää toimintaohjelman, joka avulla strategian tavoitteet voidaan saavuttaa. (Liikenne ja viestintäministeriö 2009 s.3-7) Hallituksen linjaama liikennepoliittinen selonteko pitää sisällään vaalikauden väyläinvestointiohjelman sekä pitkäjänteisen liikenteen ja infrastruktuurin kehittämis- ja investointiohjelman (Beilinson 2008). Selonteko sisältää linjauksia vuoteen 2020 koskien liikenneja elinkeinopolitiikkaa tarjoten esimerkiksi konkreettisia päästö- ja joukko- ja kevyenliikenteen edistämistavoitteita (Beilinson 2008). Kansallista älyliikenteen strategiaa ja liikennepoliittista selontekoa tarkastellaan lisää liitteessä 4. ESNK:n raportti: liikenne ESNK:n 2008 raportti tarkastelee Helsingin kaupungin liikenteen energiankulutusta kolmen tahon mukaan: HKL:n julkisen liikenteen, hallintokuntien autojen ja työkoneiden sekä HSY Veden osalta. Lisäksi raportti huomioi energiankulutuksen metroasemilla, varikoilla ja kiinteistöissä. Kiinteistöjen sähkönkulutus vastaa noin 40 prosenttia koko HKL:n kulutuksesta. (Energiansäästöneuvottelukunta 2009, s. 17) Vuonna 2008 koko Helsingin sisäinen bussiliikenne kulutti dieselöljyä 11 miljoonaa litraa ja maakaasua 1900 tonnia. Näistä HKL:n, nykyisin HSL:n, bussiliikenne kulutti polttoainetta yhteensä 137,43 GWh. Samana vuonna metroliikenne kulutti sähköä 43,8 GWh ja raitioliikenne 24,7 GWh. (Energiansäästöneuvottelukunta 2009, s. 17) Hallintokuntien autot ja työkoneet koostuvat Staran (ent. HKR-Tekniikka Auto- ja konepalvelu) vuokraamasta kalustosta hallintokunnille, etenkin terveyskeskukselle sekä Palmialle. HKR:n omassa käytössä sekä vuokrattuna olevat autot sekä muu kalusto kuluttivat energiaa 16,4 GWh. Puolestaan Helsingin Veden autot ja työkoneet kuluttivat energiaa 1,4 GWh vuonna (Energiansäästöneuvottelukunta 2009, s. 17) Liikenteen turvallisuusvirasto Trafi Vuonna 2010 Liikenteen turvallisuusvirasto Trafi perustettiin yhdistämällä Ajoneuvohallintokeskus AKE, Ilmailuhallinto, Merenkulkulaitoksen meriturvallisuustoiminto sekä Rautatievirasto. Trafin tehtävänä on vastata liikennejärjestelmän sääntelystä ja valvonnasta. Trafin toimenkuvaan kuuluu myös kehittää liikennejärjestelmän turvallisuutta ja edistää liikenteen ympäristöystävällisyyttä. Liikenteen turvallisuusviraston tavoitteena on, että Suomen liikennejärjestelmän turvallisuus ja ympäristöystävällisyys olisivat kansainvälistä huippuluokkaa. trafi on mm. monien älykkään liikenteen sovellusten keskeinen tietolähde. (Trafi 2010) Trafi osallistuu kotimaiseen ja kansainväliseen normivalmisteluun. Se antaa määräyksiä ja lupia, kerää veroja ja maksuja, pitää yllä rekistereitä, kerää tilastoja ja tarjoaa tietopalveluja. Trafi tekee tiivistä yhteistyötä kotimaisten ja kansainvälisten kumppaneiden kanssa. (Trafi 2010) 2.5 Elinkaaritarkastelut tienpidon hankintoihin Vuoden 2004 lopussa päättynyt Elinkaaritarkastelut tienpidon hankintoihin oli kaksivuotinen tutkimushanke, jonka tavoitteena oli kahden pilottiurakan kautta luoda edellytyksiä elinkaa-
18 Sivu 18 (123) riajattelun käyttöönottoon tienpidon hankinnoissa. Toisena tavoitteena oli tunnistaa elinkaarilaadun kannalta kehittämistä ja tarkempaa selvittämistä edellyttävät teemat. Tutkimus oli osa Tekesin INFRA - teknologiaohjelmaa ja käytännön tutkimustyöstä vastasi VTT. Tutkimuksessa laadittiin yhdessä Tiehallinnon kanssa pilottiurakoiden kilpailuosioiden toiminnalliset, tekniset ja ympäristövaatimukset, määritettiin näiden vaatimusten painoarvot urakkatarjousten arvioinnissa sekä käytettävät laskenta- ja arviointimenettelyt. (Korkiala-Tanttu et al. 2005) Tavoiteltaessa kestävän kehityksen mukaista infrarakentamista käytännön työkaluina ovat elinkaaritarkastelut. Tutkimuksen taustalla oli "Infra-alan elinkaaritarkastelut"- esiselvityksen ajatus elinkaariajattelun viemisestä kentälle ja aiemmin kehitettyjen menetelmien käyttöön otosta. Tutkimuksessa kehitettäville elinkaaritarkasteluille haluttiin saada koko infrarakentamisalan tuki. Siksi tutkimukselle valittiin mahdollisimman laaja-alainen ja alan eri osapuolien intressejä heijastava johtoryhmä. Tutkimus jalkautettiin kahden pilottiurakan kautta, joista molemmista järjestettiin tiedotustilaisuudet ennen tarjousten laskentaa. Lisäksi urakoitsijan valinnan jälkeen haastateltiin kaikkia tarjouspyyntöjen ja tarjousten valmisteluun osallistuneita. Ensimmäisenä toteutettu kohde oli Hämeen tiepiirissä sijaitsevan maantien 307 parantaminen välillä Valkeakoski - Tykölä. Toinen kohde oli valtatien 9 parantaminen välillä Turku - Liedon asema. Molemmat pilottiurakat olivat ns. ST -hankkeita (Suunnittele ja Toteuta), joiden urakkaan sisältyi rakennussuunnittelu ja rakentaminen, muttei ylläpito. Takuuaika molemmissa kohteissa oli viisi vuotta. Valkeakosken kohteessa (Mt307) päädyttiin hintapohjaiseen tarjousten vertailusysteemin, joka muistutti nykyisiä ST -urakoissa sovellettuja malleja. Vertailussa olivat mukana uusina tekijöinä rakentamisen ympäristövaikutukset ja liikenteen haittakustannukset. Myös tarjouspyyntöjen laatuosiota kehitettiin kuvaamaan paremmin rakenteiden elinkaarilaatua. Toisessa kohteessa (VT 9) tavoitteena oli päästä ensimmäistä kohdetta laajempiin elinkaaritarkasteluihin. Siksi päädyttiin kiinteähintaiseen, muuttuvasisältöiseen urakkamuotoon, ns. ranskalaiseen urakkaan. Tavoitteena oli valita urakoitsija parhaan suunnitelmissa osoitetun elinkaarilaadun perusteella suosimalla pitkäikäisiä, laadultaan tasaisia ratkaisuja. Tarjousten vertailumenetelmäksi kehitettiin laatuominaisuuksia mittaava monimuuttuja-analyysiin pohjautuva menettely. Tutkimuksessa havaittiin, että elinkaaritarkasteluja voidaan tehdä jo tänä päivänä. Tutkimuksen aikana nousi kuitenkin esiin useita tarkasteluja rajoittavia tekijöitä ja arvostuskysymyksiä. Yksi merkittävimmistä elinkaaritarkastelujen luotettavuuteen vaikuttavista tekijöistä on riittävien lähtötietojen puute tai niiden heikko laatu. Elinkaaritarkasteluja voidaan ja tulee soveltaa kaikissa rakentamisprosessin vaiheissa, ei ainoastaan rakentamisen tarjousten vertailussa. Elinkaaritarkastelujen perusongelma on, kuinka toimivuus, laatu ja ympäristövaikutus voidaan ilmaista yhteismitallisesti, esimerkiksi rahassa. Eli kuinka saattaa "erilaatuiset" osatekijät keskenään vertailukelpoisiksi. Tämä muutos voidaan tehdä esim. painottamalla laatu-, toimivuusja ympäristötekijät suhteellisiksi kustannuksiksi tai pisteyttämällä tekijät mukaan lukien hinnan ja vertailemalla niitä moni tavoitteisella arvioinnilla. 2.6 Heikkolaatuisten luonnonmateriaalien hyötykäytön tehostaminen infrarakentamisessa Ympäristöministeriön UUMA-kehitysohjelman HUUMA-projektissa tutkittiin heikkolaatuisten luonnonmateriaalien hyötykäytön tehostamista. Tavoitteena oli selvittää ja edistää heikkolaatuisten materiaalien hyötykäyttömahdollisuuksia parempilaatuisten materiaalien korvaajana. Hyötykäytöllä voidaan pienentää materiaalien läjitystarvetta ja vähentää kuljetettavien
19 Sivu 19 (123) massojen määriä. Massojen paikalla hyödyntäminen säästää myös kustannuksia ja vähentää kuljetuksista aiheutuvia ympäristövaikutuksia. (Korkiala-Tanttu et al. 2008) Tutkimus keskittyi erityisesti moreeniin, joka on Suomen yleisin maalaji. Moreeni on parhaimmillaan erittäin kantava ja pitkäikäinen materiaali. Sen laatua heikentävät tyypillisesti suuret kivet ja korkeahko hienoainespitoisuus, josta aiheutuu olosuhdeherkkyyttä. Moreenin hyötykäyttöä väylä- ja infrarakentamisessa voidaan merkittävästi kasvattaa. Jalostamattomana moreenin käytön lisäämistä pidetään potentiaalisimpina meluvalleissa, kaatopaikkojen tiivistysrakenteissa ja sekalaisessa käytössä. Moreenin jalostuksella sen käyttöä on lisättävissä eniten yleisillä teillä, lähes 15 %, eli käyttömäärät ovat yli kaksinkertaistettavissa. Tutkimuksessa tuli esille useita heikkolaatuisten materiaalien hyötykäytön esteitä tai ongelmia, joihin hyötykäyttösuunnitelmat helposti kariutuvat. Nyt esiin nousivat erityisesti lupakäytännöt, niihin ja kaavoituksiin liittyvät valituskierrokset, riskien jakamisen periaatteiden puuttuminen, aikataulu- ja varastointitilakysymykset, kilpailuttamisvaatimukset, ympäristöllisten ja taloudellisten kannustimien puute sekä se, että heikkolaatuisten materiaalien jalostamisen työtekniikoita, tuotteita tai menetelmiä ei ole tuotteistettu. Massatalouden kokonaisuuden hallintaan tarvittaisiin siis uusia ja riittävän ohjaavia tekijöitä. Ohjaavia tekijöitä voisivat olla mm. lähellä olevien maan-vastaanottopaikkojen hintataso, erilaiset jäteveromaksut sekä tarjouspyynnöissä esitetyt vaatimukset massojen käsittelylle ja ympäristövaikutuksille. (Korkiala-Tanttu et al. 2008) 2.7 Väylärakentamisen ympäristövaikutukset Vuoden 2004 lopulla käynnistyi Tekesin Infra-teknologiaohjelmaan kuuluva tutkimus "Väylärakentamisen ympäristöarvot ja ekoindikaattorit". Tutkimuksen päätavoitteena oli kehittää menetelmä, jolla väylän rakentamishankkeen aiheuttamat ympäristökuormitukset voitiin arvioida ja ottaa huomioon rakentamisprosessin eri vaiheissa. Väylällä tarkoitettiin tässä tapauksessa teitä, katuja, ratoja sekä vesiväyliä. Ympäristövaikutuksia voidaan kuvata monin eri tavoin. Tämän työn tavoitteena oli kehittää erityisesti väylärakentamiseen soveltuva elinkaariarviopohjainen hankekohtainen arviointijärjestelmä. Järjestelmää voidaan soveltaa rakentamisen suunnittelussa, hankinnassa, toteutuksessa ja ohjauksessa erityyppisissä väylärakentamiskohteissa. Järjestelmässä ovat mukana kaikki arvioiden mukaan merkitykselliset ympäristöongelmaluokat. (Korkiala-Tanttu et al. 2006) Ympäristövaikutusten arviointiin laadittiin järjestelmäehdotus kokonaishaittaa kuvaavista ympäristöongelmaluokista (kuva 3). Ympäristöongelmaluokkien mukaiset vaikutukset arvioidaan kuormitustekijöiden avulla. Joidenkin ympäristöongelmaluokkien indikaattorit ovat laadullisia. Näidenkin vertailu on kuitenkin mahdollista ehdotetun luokittelun avulla.
20 Sivu 20 (123) Kuva 3. Väylärakentamisen ympäristövaikutusten kokonaishaitan arvioinnin hierarkkinen järjestelmä (Korkiala-Tanttu et al. 2006). Arviointijärjestelmä EIMI (Environmental IMpacts of Infrastructure) on systemaattinen tapa arvioida ympäristövaikutuksia ja vertailla vaihtoehtoja. Tuloksen oikeellisuus tietenkin riippuu itse järjestelmästä - sen ympäristöongelmaluokkien kattavuudesta ja valittujen painotuksien kelpoisuudesta - sekä järjestelmän soveltamistavasta ja erityisesti lähtötietojen huolellisesta keruusta. Järjestelmä sisältää subjektiivisia, mutta kuitenkin läpinäkyviä painoarvoja, joita voidaan muokata tavoitteita vastaavaksi. Arviointijärjestelmän käytön ongelmaksi muodostuu tarvittavien lähtötietojen saatavuus, vaihtoehtojen vertailussa kaikkien oleellisten tekijöiden huomiointi. Järjestelmän käyttöä saattaa rajoittaa se, että tutkimuksessa esitetyt arvottamisen painoarvot ovat subjektiivisia arvioita. Järjestelmässä käytettävät ympäristöongelmaluokkien ja indikaattoreiden painoarvot voidaan tarvittaessa arvioida ja asettaa uudelleen; samoin kuin järjestelmän laajuus eli mukaan otettavat ympäristöongelmaluokat ja indikaattorit tulisi tapauskohtaisesti arvioida. Käyttöä saattaa rajoittaa toistaiseksi myös se, ettei kaikille kuormitustekijöille ei ole määritetty indikaattoria tai mittausmenetelmää tai että indikaattori on epätäydellinen.
Helsingin ekologisesti kestävän rakentamisen ohjelma 2012-2018 B Infrarakentaminen
EkoRak B-osa 29.2.2012 Helsingin ekologisesti kestävän rakentamisen ohjelma 2012-2018 B Infrarakentaminen HKR - Helsingin kaupungin rakennusvirasto Sivu 2 (129) ESIPUHE Helsingin ekologisesti kestävän